Zena
Zena (Genova in italian) a l'è unn-a çittæ de 609.746 abitanti (31/12/2009), cappoleugo da Provinsa de Zena e da Liguria. O seu pòrto o l'è un di ciù grendi e importanti d'Italia e do Mâ Mediterraneo.
Çittæ da o passou glorioso, capitâ do "Zeneise", forte de antighe tradiçioin a l'è ascì conosciüa comme a Superba.
O poeta italian Petrarca o l'ha descrita:
Comme unn-a çittæ de marmo (solida comme o marmo d'i so pâxi) o l'ha vedûa Giosuè Carducci che int'e seu Odi barbare o l'ha scrito:
[Càngia] Teritoio
O teritoio do Comune de Zena o mesùa 243 kmq, e o l'è composto da ûnn-a streita fascia costêa counâ da tanti bricchi ben ben erti.
A meza stradda tra Vexima e Caolongo s'arve l'anfitiatro naturâ do Portu de Zena, accugeito a ponente da-a collinn-a de San Benigno (in parte derrua inte o fascismo pe inlarghî o porto), a levante da-a collinn-a che da Caignan a monta a-o Righi fin a unîse, a l'artessa do Forte Speron, con quella de San Benigno.
Feua di doi contrafforti scoran i doi rien ciù importanti da çittæ: a levante o Besagno, ch'o l'arriva a-o mâ into quartê da Fuxe; a ponente o Ponçeivia, ch'a dividde San Pe d'Ænn-a da Corniggen. Se delinean coscì çinque zone prinçipæ: o çentro; a Valponçeivia; a Valbesagno; o punente e o levante.
[Càngia] Clima
O clima de Zena o l'è tempiòu marittimo. A temperatûa media annua a l'è de +15,6 °C, gh'é una grande umiditæ , sorvetuttode stæ, e cieuve mediamente 1300 mm annui. Urtimamente a nu ciœve ciù pægio.
[Càngia] Stöia de Zena
- Veddi a Stöia de Zena
[Càngia] Bandëa de Zena
A Bandëa de Zena a l'è costituia da a croxe rossa in campo gianco: a l'è dïta croxe de San Zorzo ascì e a-i tempi d'accai a l'ea o scimbolo di pellegrin Cristien che se recavan inti leughi santi do Cristianeximo a pregâ e che doppo o 1095, anno da conquista de Gerusalemme da parte di Turchi, han deciso de piggiâ a croxe e liberâ a tæra dovve o l'ea nasciuo e visciùo Gesù Cristo, dando origine a-e Croxæ. A Bandëa de Zena ha molte bandëe scimili, comme a Bandëa de Milan e quella Ingleise che gh'an a cruxe de San Zorzo ascí.
[Càngia] Onorificense
Ö 1 agosto 1947, a çittæ de Zena a l'è stèta inscignïa da medaggia d'öo a-o valô militâ[2] co-a seguente motivaçión:
[Càngia] Abitanti
Zena a g'ha sempre avûo una demografia stabile ma into XX Secolo Zena a l'ha avûo molti aumenti e diminuçioin de populaçion. Inti anni daö 1950 aö 1970 gh'é stæta molta immigraçion da o Sud Italia, coscí che a populaçion a l'é cresciùa inti anni '50 e '60 arrivando ad avêi inti anni '70 ciù de 800.000 abitanti. Dappeu inti anni '80 e anni '90 a l'ha sùbiu unn-a drastega diminuçion de abitanti da quando e grende industrie cumme l'ItalSider e l'Ansaldo son stæte serræ. Tuttavia anchêu gh'é molti foresti, comme Equadurien, Marucchin, Cineixi, che stan rimpopolando arcunne zone popolâi comme San Pê d'Ænn-a e o CEP. Comunque o cao o l'è sempre costante e Zena ormai conta çirca 600.000 anime, çiffra che segondo e stime de l'ISTAT a duvieiva rimanê stagna pe o cençimento do 2011.
[Càngia] Posti de Interesse
[Càngia] Çentro Stòrico e Lanterna
O çentro stòrico de Zena o l'è un tra i ciù grendi d'Euròpa (o mesúa çirca quattroçentomia metri quaddri), e o l'è costituîo da quella che anchêu a l'è Via Garibaldi con d'i belliscimi palaçi do 1500, in stile Renascimentâ e Barocco. Parte do seu çentro storico o l'è un d'i patrimonni de l'umanitæ de l'UNESCO da o luggio 2006.
Un'âtra meta turistica pe eccellença a l'è l'antigo borgo marinaro de Boccadâze, co-e pittoresche barche multicoî, posto comme a finn-a passeggiâ (Corso Italia) che costezza o Lido d'Arbâ.
Nu se peu nu çitâ a Lanterna, o scimbolo de Zena. Ærta 117 metri, un tempo a servîva comme faro a-e navi che arrivavan a Zena. A seu lûxe a se vedeiva a 40 km de distansa. Edificä inscia collinn-a de San Benigno, a poca distansa da San Pê d'Ænn-a, a l'é stæta molte votte inti vari secoli restruttüâa a còusa di attacchi nemixi.
[Càngia] Porto Antigo
O Porto antigo l'è 'na parte du portu de Zena c'a serve cumme quart*e rescidensiâle, çentro pe u tûriximo, çentro culturale e pei servissi. O l'è stætu riaddattoü a l'iniçio di anni '90, primma u l'ea stætu quæxi abbandunòu. L'area interessà - dita Area Expo ascì - a va da a ciassa Caregamentu, dunde gh'è l'antigo Palassio San Zorzo, scin a-a punta do Mêu Vëgio. O sò totâ restauro, finiu into 1992 o l'è un progetto do Renzo Piano.
E prinçipæ struttûe son:
- L'Acquâio
- Palaççio San Zorzo, sede do Banco de San Zorzo e de l'Aotoritæ portoâ
- O Bigo
- Porta Soviann-a
- I ex Magazzin do coton
- l'Aren-a do mâ
[Càngia] Trasporti
[Càngia] Staçioìn de feruvìe
Zena a gh'a doe importante staçioìn int'a categorìa Grende Staçioìn d'e feruvìe:
- A Staçion de Zena Prinçipe (24.000.000 de passagê)
- A Staçion de Zena Brignole (22.000.000 de passagê)
Gh'é poi a Staçion de San Pê d'Ænn-a, che, grassie ai seu 9.000.000 de passagê a l'è int'o programma çento Staçioìn.
[Càngia] Sport
Zena a l'è a patria do zeugo do balon, donde into 1893 o l'è nasciuo o Zena (Genoa cfc), a primma squaddra d'Italia; into 1946 a Sampdoria. A Sestri, un quartê do ponente, gh'è anche a Sestreize.
[Càngia] Binelàggi
Zena a l'è binelâ con:
- Baltimora, Stati Unïi d'America
- Columbus, Stati Unïi d'America
- Marsiggia, Fransa
- Chios, Greçia, da-o 1985
- Huelva, Spagna
- Odessa, Ucrainn-a
- Rijeka, Croaçia
[Càngia] Notte
- ↑ Elenco pubblicazioni dell'Unità Organizzativa Statistica del Comune di Genova
- ↑ (IT)Sito istituzionale del Quirinale, conferimento della medaglia d'oro
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn scn_Latn lij_Latn tgl_Latn lij_Latn lij_Latn lij_Latn ita_Latn lij_Latn lij_Latn lij_Latn lij_Latn lij_Latn lij_Latn lij_Latn wol_Latn lij_Latn lij_Latn lij_Latn lij_Latn lij_Latn lij_Latn lij_Latn bos_Latn lij_Latn ita_Latn ita_Latn